

U Poreču, 27.07.2021.

-PRIOPĆENJE ZA MEDIJE

***P o r e č***

***ostvario milijunto noćenje***

Prema podacima iz sustava eVisitor, Poreč je sa danom 26.07.2021. ostvario milijun turističkih noćenja 22 dana ranije nego prošle godine te rekord u broju gostiju na dan, odnosno 28.000 gostiju trenutno boravi u destinaciji.

Za razdoblje od 01.01.2021. do 26.07.2021. godine na području Turističke zajednice grada Poreču ostvareno je **1.009.731 noćenja**, što predstavlja povećanje od 80% u odnosu na 2020. godinu te 57% u odnosu na rekordnu 2019. godinu. U istom razdoblju ostvareno je **184.345 dolazaka** što predstavlja povećanje od čak 95% u odnosu na 2020. godinu te 57% u odnosnu na 2019. godinu.

Najbrojniji su turisti iz **Njemačke** sa učešćem u noćenjima od 26%, slijede turisti iz **Austrije** sa učešćem od 17%, potom turisti iz **Slovenije** sa učešćem od 11%, **domaći turisti** sa učešćem u noćenjima od 9%, turisti iz **Češke** sa učešćem od 6%, te turisti iz **Poljske** sa učešćem od 4%.

Prema vrsti objekta najviše je noćenja ostvareno u **hotelskom smještaju** (udio 53%), slijede **objekti u domaćinstvu** (udio od 25%), **kampovi** (udio od 12%), **nekomercijalni smještaj** odnosno kuće i stanovi za odmor (udio od 6%), te **ostali objekti za smještaj** (udio 5%).

Ukoliko održimo nisku incidenciju destinacija Poreč bi mogla realizirati do 65% turističkog prometa od 2019. godine. Time bi realizirali predviđeni budget i nesmetano mogli ući u sljedeću kalendarsku godinu te pripremiti sezonu 2022.

Poreč i sve destinacije u Istri  se svim snagama bore za uspješnu turističku sezonu, strogo poštujući mjere okupljanja kao i  provođenjem predviđenog testiranja u destinaciji. Sve smo velike projekte koji okupljaju više tisuća ljudi odgodili za narednu godinu te time našem turizmu dali šansu za produžetak sezone.

„Od ključne je važnosti pridržavanja protuepidemijskih mjera i preporuka jer je upravo pozicioniranje Istre i Hrvatske kao sigurne destinacije ključno za nesmetan nastavak turističke sezone.“ – istaknuo je direktor Turističke zajednice grada Poreča, Nenad Velenik.

URED TURISTIČKE ZAJEDNICE

GRADA POREČA